Diari Oficial de la Generalitat Valenciana


Sumari del DOGV 9505, del 04-01-2023 (2022/13338)

RESOLUCIÓ de 29 de desembre de 2022, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2023 les subvencions per al finançament de projectes en matèria d'inclusió i desenvolupament comunitari.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9505

Data del DOGV
:   04-01-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/13236


Data del document
:   29-12-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 29 de desembre de 2022, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2023 les subvencions per al finançament de projectes en matèria d'inclusió i desenvolupament comunitari. [2022/13741]  
Mitjançant l'Ordre 7/2019, de 8 d'agost, de la Vicepresidència i Conselleria d'Igualtat i Polítiques Inclusives, s'estableixen les bases reguladores per a la concessió de subvencions en matèria d'inclusió i desenvolupament comunitari (DOGV 8612, 13.08.2019).  
Les subvencions convocades mitjançant la present resolució no estan subjectes a la política de competència de la Unió Europea en matèria d'ajudes públiques i, per tant, no requereixen notificació a la Comissió Europea perquè no compleixen els requisits de l'article 107.1 del Tractat de Funcionament de la Unió Europea, segons disposa el Decret 128/2017, de 29 de setembre, del Consell, ja que, pel que fa a la qualitat del beneficiari i l'objecte d'aquestes, no hi ha cap avantatge econòmic, ni desenvolupament d'activitat econòmica en el mercat relacionat amb l'oferta de béns i serveis, per la qual cosa no afecten la competència ni els intercanvis comercials entre els estats membres i tampoc afavoreixen determinades empreses o produccions.  
En virtut del que s'ha exposat, en l'exercici de la competència atribuïda per l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb el Decret 170/2020, de 30 d'octubre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
  
Primer. Objecte  
Convocar per a l'exercici 2023 les subvencions per a la realització d'actuacions d'inclusió social de les persones o unitats familiars que es troben en situació de vulnerabilitat, regulades per l'Ordre 7/2019, de 8 d'agost, de la Vicepresidència i Conselleria d'Igualtat i Polítiques Inclusives, per la qual cosa s'estableixen les bases reguladores per a la concessió de subvencions en matèria d'inclusió i desenvolupament comunitari (d'ara en avant Ordre 7/2019) i, en concret, per a aquest exercici els projectes següents:  
1. Projectes dirigits a persones o unitats familiars que es troben en situació de vulnerabilitat, excepte el col·lectiu de persones afectades pel VIH-SIDA, les actuacions dels quals aniran dirigides a l'atenció de les necessitats bàsiques, d'atenció ambulatòria, diürna i nocturna, serveis d'acolliment i d'higiene personal per a les persones en situació de vulnerabilitat o risc d'exclusió social.   
2. Projectes destinats a persones o unitats familiars afectades pel VIH-SIDA, les actuacions dels quals aniran dirigides a l'atenció de les necessitats bàsiques, d'atenció ambulatòria, diürna i nocturna, serveis d'acolliment i d'higiene personal per a les persones en situació de vulnerabilitat o risc d'exclusió social.   
3. Projectes destinats al desenvolupament comunitari i foment de l'àmbit relacional:  
a) Foment de participació social i cultural de col·lectius vulnerables en estructures dinàmiques normalitzades comunes, per a reforçar el sentiment de pertinença i vincles amb el territori, així com la promoció dels bons tractes i prevenció de la soledat no desitjada.  
b) Foment de l'entorn afectiu i intervenció sociocomunitària de col·lectius vulnerables per a la prevenció de problemàtiques socials i sociopsicosanitàries.  
  
Segon. Requisits de les persones beneficiàries i condicions per a l'obtenció de la subvenció  
1. Per a obtindre la condició de beneficiaris de les subvencions regulades en l'Ordre 7/2019, les entitats sense ànim de lucre hauran de complir els requisits establits en l'article 2 de l'esmentada ordre.  
  
2. El període d'execució del projecte serà fins al 31 de desembre de 2023.  
3. El procediment de concessió d'aquestes subvencions es tramitarà en règim de concurrència competitiva.  
Així mateix, les entitats beneficiàries de la subvenció hauran de complir les obligacions recollides en l'article 3 de l'Ordre 7/2019.  
Queden exclosos de la present convocatòria els següents projectes:  
  
a) Projectes dirigits als col·lectius de població gitana, població immigrant, diversitat funcional, majors, dones, xiquets, xiquetes i adolescents i tots aquells projectes que financen actuacions dirigides a col·lectius que tinguen línies específiques de subvenció en la Conselleria d'Igualtat i Polítiques Inclusives.  
b) Projectes dirigits a la realització d'itineraris d'inserció sociolaboral, per tindre una convocatòria específica en la Conselleria d'Igualtat i Polítiques Inclusives.  
c) Projectes dirigits als col·lectius que tinguen línies de subvenció específiques en la Conselleria de Sanitat Universal i Salut Pública, a excepció dels que són d'àmbit social i que van dirigits a l'acollida integral i atenció de les necessitats bàsiques i d'inclusió social de les persones amb VIH en situació de vulnerabilitat o en risc d'exclusió social.  
  
d) Projectes d'entitats que hagen sigut finançats íntegrament i en el mateix període per aquesta o una altra administració o entitat. En aquest sentit, cal tindre en compte especialment que l'article 88.3 de la Llei 3/2019, de 18 de febrer, de serveis socials inclusius de la Comunitat Valenciana estableix que «el règim d'acció concertada serà incompatible amb la concessió de subvencions econòmiques per al finançament de les actuacions o serveis que han sigut objecte del concert».  
  
  
Tercer. Finançament de les ajudes  
1. La present convocatòria de subvencions es realitza pel procediment de tramitació anticipada d'expedients de despesa, previst en els articles 41 i 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
2. L'import màxim estimat per a finançar aquestes actuacions segons el projecte de Llei de pressupostos de la Generalitat per a l'exercici 2023, previst en la secció 16, servei 03, programa pressupostari 313.50, Inclusió Social, capítol IV, és el següent:  
Denominació: Programes desenvolupament comunitari  
Línia de subvenció: S1827  
Consignació pressupostària: 2.500.000,00 -  
Procedència i quantia dels fons: propis no condicionats: 2.500.000,00 -  
3. No obstant això, tant l'import màxim estimat de les ajudes convocades, per la present resolució, com aquesta, quedarà condicionada a l'existència de crèdit adequat i suficient per a atendre-les en la Llei de pressupostos de la Generalitat que resulte aprovada per a l'exercici 2023.  
  
Quart. Termini i lloc de presentació de les sol·licituds de subvenció  
1. El termini per a la presentació de les sol·licituds serà d'un mes a comptar des de l'endemà de la publicació de la present convocatòria en el Diari Oficial de la Generalitat Valenciana.  
L'incompliment d'aquest termini determinarà automàticament l'exclusió de la convocatòria.  
Els requisits necessaris per a participar en la convocatòria hauran de complir-se en la data de finalització del termini de presentació de sol·licituds.  
2. Sol·licitud  
a) Model i presentació de sol·licituds.  
De conformitat amb el que es preveu en l'apartat 3 de l'article 8 de l'Ordre 7/2019, les sol·licituds de subvenció es presentaran exclusivament per via telemàtica, mitjançant la signatura electrònica de la persona que represente l'entitat. Les sol·licituds que es presenten en qualsevol altre model o per un altre procediment no seran admeses.  
S'emplenarà un imprés de sol·licitud d'ajuda normalitzat que indicarà les dades bàsiques referents a la subvenció que se sol·licita, entitat sol·licitant i el seu representant legal, incloent-hi el número de compte bancari.  
En aquesta sol·licitud s'inclourà l'autorització per a l'accés a la plataforma autonòmica d'interoperabilitat i la declaració de no estar incurs en les prohibicions previstes en l'article 13 de la Llei 38/2003, general de subvencions.  
La sol·licitud telemàtica estarà disponible en la seu electrònica de la Generalitat https://sede.gva.es. i constarà d'una part general (comuna a totes les sol·licituds de subvencions a la Generalitat) i d'una part específica corresponent a la present convocatòria. Aquest tràmit també estarà disponible en l'enllaç següent:  
https://www.gva.es/es/inicio/procedimientos'id\_proc=20317&version=amp  
b) Documentació  
A la sol·licitud telemàtica, s'adjuntaran necessàriament els documents que a continuació es detallen:  
1r. Sol·licitud de subvencions per a la realització de projectes d'inclusió i desenvolupament comunitari, d'acord amb el model normalitzat (annex), que estarà disponible en el punt d'accés electrònic de la convocatòria.  
2n. Memòria explicativa de l'entitat, d'acord amb el model normalitzat (annex), que estarà disponible en el punt d'accés electrònic de la convocatòria.  
3r. Memòria explicativa del projecte, d'acord amb el model normalitzat que estarà disponible en el punt electrònic de la convocatòria.  
  
4t. Acreditació legal de representació, d'acord amb el model normalitzat (annex) que estarà disponible en el punt d'accés electrònic de la convocatòria.  
5é. La documentació recollida en l'article 8.2 de l'Ordre 7/2019, que és la següent:  
a) Declaració responsable de no concórrer en l'entitat sol·licitant les circumstàncies assenyalades en l'article 13 Llei 38/2003, de 17 de novembre, general de subvencions.  
b) Acreditació de trobar-se al corrent de les seues obligacions tributàries i enfront de la Seguretat Social. Per a això, l'entitat sol·licitant podrà autoritzar l'òrgan instructor perquè obtinga directament l'acreditació del compliment de les obligacions tributàries i amb la Seguretat Social a través de certificats telemàtics, de conformitat amb el que es disposa en el Decret 165/2010, de 8 d'octubre, del Consell, pel qual s'estableixen les mesures de simplificació i reducció de càrregues administratives en els procediments gestionats per l'Administració de la Generalitat i el seu sector públic. Els qui no atorguen aquesta autorització hauran d'aportar la documentació acreditativa que es troben al corrent de les citades obligacions. La direcció general competent en matèria d'inclusió social requerirà l'entitat sol·licitant si la informació obtinguda presenta alguna incidència.  
c) Així mateix, les entitats sol·licitants podran autoritzar la consulta de les seues dades d'identitat i residència de l'entitat mitjançant el sistema de verificació i consulta de dades d'identitat, de conformitat amb el que es disposa en el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. Els qui no atorguen aquesta autorització hauran d'aportar el DNI o un altre document d'identitat equivalent del representant de l'entitat, així com els documents que acrediten la seua representació.  
3. Les sol·licituds de subvencions regulades en la present convocatòria hauran d'estar degudament formalitzades i subscrites per la persona que exercisca la representació legal de l'entitat. El nom de l'entitat haurà de coincidir amb el que figure en el CIF.  
4. Cada entitat podrà presentar una única sol·licitud per projecte i per província on realitze el projecte per al qual se sol·licita la subvenció d'acord amb el que s'estableix en l'article 8 de l'Ordre 7/2019.  
  
Cinqué. Documentació que cal adjuntar a la sol·licitud  
La sol·licitud degudament emplenada, contindrà tots els aspectes necessaris per a la valoració de l'activitat a subvencionar. Aquelles dades o aspectes que no hagen sigut aportats en les corresponents memòries no podran ser tinguts en compte a l'efecte de la seua valoració.  
1. En la sol·licitud d'aquesta convocatòria, s'inclou l'autorització de consulta telemàtica de dades per a ajudes i subvencions de la Conselleria d'Igualtat i Polítiques Inclusives. La no autorització suposarà que l'interessat haurà d'aportar, juntament amb la sol·licitud, els corresponents certificats emesos per l'Agència Estatal d'Administració Tributària, la Conselleria d'Hisenda i Model Econòmic i la Tresoreria de la Seguretat Social, expressius d'estar al corrent en el compliment de les obligacions tributàries i amb la Seguretat Social.  
2. En el cas que l'entitat siga nova perceptora de subvencions de la Conselleria d'Igualtat i Polítiques Inclusives o s'hagen modificat les dades presentades per l'entitat en relació amb anteriors convocatòries, hauran de presentar:  
a) Targeta del CIF de l'entitat sol·licitant.  
b) Estatuts vigents de l'entitat.  
c) Respecte de les dades bancàries, d'acord amb la Resolució de 16 de juny de 2022, del conseller d'Hisenda i Model Econòmic, per la qual s'aprova la implementació del sistema informàtic PROPER i es regulen les actuacions automatitzades de la Intervenció de la Generalitat Valenciana, serà obligatori utilitzar el següent tràmit telemàtic per a totes les actuacions d'alta, modificació i baixa d'aquestes dades. https://www.gva.es/es/inicio/procedimientos'id\_proc=22249  
d) Document acreditatiu de la inscripció de l'entitat en el Registre general dels titulars d'activitats i dels serveis i centres d'acció social.  
  
3. A més, s'haurà d'aportar la següent documentació:  
1r. Document que acredite la coordinació de l'entitat amb altres recursos públics de la zona per a la realització del projecte, si és el cas.  
2n. Document que acredite la participació en xarxa amb indicació de les entitats que hi participen, si és el cas, emplenar l'annex V en el model normalitzat que estarà disponible en el punt d'accés electrònic de la convocatòria.   
3r. Certificat del sistema de qualitat, si és el cas.  
4t. Certificat de l'auditoria, si és el cas.  
5é. Resolució de la direcció general competent en matèria de la dona, per la qual s'acorda el visat i la validació del Pla d'igualtat de l'entitat, si és el cas.  
  
Sisé. Criteris de valoració de les sol·licituds i determinació de les subvencions  
1. Les sol·licituds presentades es valoraran segons els criteris assenyalats en l'article 5 de l'Ordre 7/2019.  
2. Els criteris per a determinar la quantia de la subvenció s'estableixen en l'article 6 de l'Ordre 7/2019.  
3. La distribució dels crèdits entre els tres projectes regulats en l'article 1 de l'Ordre 7/2019, d'acord amb les disponibilitats pressupostàries, s'assignarà de la manera següent:  
a) Un 30 % del crèdit per als projectes de la modalitat 1 del resolc primer de la present convocatòria.  
b) Un 20 % del crèdit per als projectes inclosos en la modalitat 2 del resolc primer de la present convocatòria.  
c) Un 50 % del crèdit per als projectes inclosos en la modalitat 3 del resolc primer de la present convocatòria.  
En el cas que després de l'assignació dels imports efectuada per la comissió avaluadora, una vegada realitzada la valoració tècnica i formal prèvia, hi haguera crèdit sobrant en algun dels projectes descrits en el resolc primer de la present convocatòria es procediria a incrementar la quantia prevista per a la resta de projectes, en funció de les necessitats que es detecten a través de les sol·licituds presentades.  
4. No obstant això, per a aquest tipus de projectes, les subvencions que puga obtindre cada entitat no podrà superar els següents percentatges, respecte de la quantia del projecte, segons el tram en el qual es trobe està:  
4.1) Per als projectes 1) i 2) establits en el resolc primer de la present convocatòria, els límits seran els següents.  
a) Fins a 30.000 euros, se subvencionarà fins a un màxim del 100 %.  
b) Des de 30.001 euros fins a 150.000 euros, se subvencionarà un màxim del 70 %.  
c) Des de 150.001 fins a 700.000 euros, se subvencionarà fins a un màxim del 60 %.  
4.2) Per als projectes de la modalitat 3 de l'article primer de la present convocatòria, el finançament màxim per projecte serà de 100.000 euros.  
5. Es ponderaran les actuacions dutes a terme per les entitats en coordinació amb les entitats locals que desenvolupen intervencions sociocomunitàries en Espais Vulnerables, considerats aquells que, segons l'article 25 de la Llei 3/2019, de serveis socials inclusius de la Comunitat Valenciana, necessiten una actuació integral, per les seues característiques urbanístiques/residencials, socials, laborals o econòmiques.  
  
Seté. Termini de resolució i notificació  
1. El termini màxim per a resoldre i publicar la resolució del present procediment serà de sis mesos a comptar des de l'endemà de la publicació de la resolució de convocatòria en el Diari Oficial de la Generalitat Valenciana.  
2. Transcorregut el termini màxim per a resoldre sense que s'haja dictat resolució expressa, les sol·licituds hauran d'entendre's desestimades per silenci administratiu. Tot això, sense perjudici que subsistisca l'obligació legal de l'Administració de resoldre expressament sobre la petició formulada.  
3. La resolució per la qual es concedeixen o deneguen les subvencions es publicarà en el Diari Oficial de la Generalitat Valenciana i en la pàgina web de la Direcció General d'Acció Comunitària i Barris Inclusius (Inclusió Social). La publicació de la citada resolució tindrà els efectes de notificació a les persones interessades, d'acord amb l'article 45 de la Llei 39/2015, d'1 d'octubre, del procediment administratiu comú de les administracions públiques.  
4. La competència per a resoldre el procediment correspondrà a la Direcció General d'Acció Comunitària i Barris Inclusius, per delegació de la vicepresidenta i consellera d'Igualtat i Polítiques Inclusives d'acord amb l'article 12.1 Ordre 7/2019, de 8 d'agost.  
  
Huité. Règim de liuraments de pagament  
1. El pagament de la subvenció per a la realització de projectes actuacions d'inclusió social de les persones o unitats familiars que es troben en situació de vulnerabilitat es realitzarà de conformitat amb el que s'estableix en l'article 171 de la Llei 1/2015, d'hisenda pública del sector públic instrumental i de subvencions, i llevat que la Llei de pressupostos de la Generalitat per a l'exercici 2023, permeta un règim de lliurament de transferències corrents diferent.  
2. En qualsevol cas, les persones que siguen beneficiàries de la subvenció hauran de justificar la despesa objecte de la subvenció atorgada moment a partir del qual es procedirà a la liquidació d'aquesta, de la qual podrà derivar-se una regularització que implicarà l'exigència de reintegrament dels imports indegudament percebuts, en el cas que la justificació fora insuficient.   
  
Nové. Justificació de la subvenció  
1. Les entitats beneficiàries podran ser subvencionades en les despeses de personal i altres despeses corrents que siguen necessàries per al desenvolupament de l'activitat subvencionada.  
2. Les entitats beneficiàries presentaran la justificació de l'activitat subvencionada per via telemàtica a través de la seu electrònica de la Generalitat, tot això sense perjudici del que disposa la legislació de procediment administratiu comú.  
La justificació constarà de la documentació de caràcter econòmic justificativa de l'acció subvencionada i d'una memòria tècnica relativa a l'actuació subvencionada.  
Quan les activitats hagueren sigut finançades, a més d'amb la subvenció, amb fons propis o altres subvencions o recursos, haurà d'acreditar-se mitjançant documentació de caràcter econòmic l'import, procedència i aplicació de tals fons a les activitats subvencionades.  
  
3. La documentació de caràcter econòmic a presentar haurà de justificar les despeses de personal i les despeses corrents ocasionades en les actuacions realitzades amb anterioritat a l'últim dia de l'exercici econòmic subvencionat i contindrà:  
a) Una relació detallada de les despeses ocasionades pel projecte objecte de subvenció, amb identificació del creditor i del concepte de despesa, import, data d'emissió, relació amb el projecte subvencionat i percentatge de finançament que s'imputa a la Generalitat, segons model que figura en la pàgina web de la conselleria competent en matèria d'inclusió social.  
b) Les factures o documents de valor probatori equivalent acreditatius de les despeses incorporades en la relació anterior, mitjançant la presentació d'originals. Aquestes hauran de complir els requisits recollits en el Reial decret 1619/2012, de 30 de novembre, pel qual s'aprova el reglament pel qual es regulen les obligacions de facturació.  
c) Se subvencionaran els costos salarials bruts, inclosos els pagaments a la Seguretat Social, corresponents a l'empresa del personal laboral contractat per les entitats per a execució de les activitats objecte de la subvenció. Aquests costos salarials bruts estaran limitats per les quanties anuals recollides en la taula salarial que figura en l'annex A, per al grup o categoria professional en què s'enquadre el lloc de treball.  
  
La documentació justificativa haurà de marcar-se amb un segell o diligència, el model de la qual figura en la pàgina web de la conselleria competent en matèria d'inclusió social, indicant-hi el número d'expedient per a la justificació del qual han sigut presentats i el percentatge de finançament que s'imputa a la Generalitat.  
4. La memòria tècnica o descriptiva de l'execució del projecte subvencionat haurà de permetre conéixer el nombre de beneficiaris del projecte, les actuacions realitzades, el grau de compliment dels objectius proposats, els materials i metodologia utilitzada i totes les altres dades que es consideren de rellevància. Aquesta memòria es realitzarà d'acord amb el model que figura en la pàgina web de la conselleria competent en matèria d'inclusió social.  
Les dades referents a les persones beneficiàries del programa es presentaran sempre desagregades per gènere.  
5. Les despeses a justificar hauran de correspondre's amb els continguts dels projectes objecte de subvenció, i no seran admissibles les despeses d'actuacions que no estiguen específicament previstes en la descripció d'aquests. D'acord amb el que estableix l'article 31.2 de la Llei 38/2003, es considerarà despesa realitzada, amb caràcter general, la que ha sigut efectivament pagada amb anterioritat a la finalització del període de justificació.  
6. En aquelles despeses subjectes a la normativa reguladora de l'Impost sobre la Renda de les Persones Físiques, haurà de ser aportada la documentació justificativa de la retenció i ingrés en l'Agència Estatal d'Administració Tributària de les quantitats corresponents per rendiments del treball, rendiments d'activitats econòmiques o per rendiments procedents de l'arrendament o subarrendament d'immobles.  
  
7. Així mateix, en la justificació de les retribucions de personal laboral contractat, juntament amb els corresponents fulls de salaris, caldrà adjuntar els preceptius documents de cotització a la Seguretat Social, així com l'ingrés de les cotitzacions en la Tresoreria General de la Seguretat Social.  
8. En el cas que el pagament de la subvenció es faça d'acord amb el règim previst en la Llei de pressupostos de la Generalitat per a l'exercici 2023, el termini màxim de justificació serà el dia 31 de gener de 2024.  
  
En cas que aquest pagament es realitze d'acord amb el règim general previst en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, el termini de justificació del lliurament de la primera bestreta de la subvenció finalitzarà el 31 d'octubre de 2023. El termini màxim de justificació de despeses restant serà el dia 31 de gener de 2024.  
9. L'incompliment del termini màxim de justificació de les subvencions podrà donar lloc al desistiment sense efectes de l'ajuda, amb exigència, si és el cas, del reintegrament de les quantitats indegudament percebudes i l'exigència de l'interés de demora des del moment del pagament de la subvenció.  
10. El termini màxim de presentació de la memòria tècnica o descriptiva de l'execució del projecte serà el 31 de gener de 2024.  
  
Deu. Publicitat activa  
De conformitat amb el que es preveu en l'ordre de bases reguladora d'aquestes subvencions i en la Llei 1/2022, de 13 d'abril, de la Generalitat, de transparència i bon govern de la Comunitat Valenciana, les entitats que resulten beneficiàries hauran de donar l'adequada publicitat activa, indicant l'entitat concedent, la Generalitat, l'import rebut i el programa o activitat subvencionada.  
  
Onze. Pla de control  
1. La comprovació material de l'efectiva realització de l'activitat es durà a terme en els termes establits en el pla de control que elaborarà l'òrgan gestor de la subvenció d'acord amb l'article 169.3 de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions. El pla de control consistirà en:  
  
a) Control de tipus administratiu, sobre el terreny on haja de desenvolupar-se l'activitat subvencionada i de qualitat d'aquesta.  
b) Es durà a terme a les entitats de manera aleatòria segons el criteri de l'òrgan gestor.  
c) S'haurà de controlar almenys una quarta part de la quantitat total de la línia subvencionada.  
2. La Direcció General d'Acció Comunitària i Barris Inclusius designarà el personal necessari destinat a la comprovació de l'adequada realització de l'activitat i el compliment de la finalitat que determinen la concessió o gaudi de la subvenció.  
  
Contra la present resolució, que posa fi a la via administrativa, es podrà interposar potestativament recurs de reposició davant la consellera d'Igualtat i Polítiques Inclusives en el termini d'un mes comptador des de l'endemà de la publicació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu, en el termini de dos mesos, a comptar des de l'endemà de la publicació, davant la sala contenciosa administrativa del Tribunal Superior de Justícia de la Comunitat Valenciana, d'acord amb el que estableixen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 29 de desembre de 2022.- La vicepresidenta del Consell i consellera d'Igualtat i Polítiques Inclusives: Aitana Mas Mas.  
  
  
  
ANNEX A  
Taules salarials màximes acceptades en l'exercici 2023  
  
Cos de l'administració Salari màxim  
grup A (Títol universitari de grau) 65.025,62 -  
Grup B (Tècnic/a superior de Formació Professional) 37.060,46 -  
Grup C1 (Títol de Batxillerat o tècnic/a de Formació Professional) 26.699,61 -  
Grup C2 (Títol de graduat/ada en Educació Secundària Obligatòria) 21.527,73 -